PUITESOPIMUS

Euroopan unionin ja Kosovon (*1) välillä yleisistä periaatteista Kosovon osallistumiselle Euroopan unionin ohjelmiin

EUROOPAN UNIONI, jäljempänä ’unioni’,

sekä

KOSOVO (*1),

yhdessä jäljempänä ’sopimuspuolet’, jotka

katsovat seuraavaa:

OVAT SOPINEET SEURAAVAA:

1 artikla

Kosovo voi osallistua seuraaviin unionin ohjelmiin:

Kosovo voi osallistua kyseisiin unionin ohjelmiin sitä mukaa kuin se sitoutuu hyväksymään ja soveltamaan kunkin ohjelman alaan liittyviä vaatimuksia ja edistyy tässä.

2 artikla

Kosovo suorittaa Euroopan unionin yleiseen talousarvioon rahoitusosuuden, joka vastaa sen osallistumista kuhunkin unionin ohjelmaan.

3 artikla

Kosovon edustajat voivat osallistua tarkkailijoina Kosovoa koskevien asioiden käsittelyyn hallintokomiteoissa, jotka huolehtivat sellaisten unionin ohjelmien seurannasta, joiden rahoitukseen Kosovo osallistuu.

4 artikla

Kosovon osallistujien esittämiin hankkeisiin ja aloitteisiin sovelletaan niin pitkälti kuin mahdollista samoja asianomaisia unionin ohjelmia koskevia ehtoja, sääntöjä ja menettelyjä kuin jäsenvaltioihin.

5 artikla

Kosovon kuhunkin unionin ohjelmaan osallistumista koskevat erityisehdot sekä sen rahoitusosuus määritellään unionin puolesta toimivan Euroopan komission ja Kosovon viranomaisten välisellä sopimuksella. Tällaista sopimusta on pidettävä tämän sopimuksen kiinteänä osana.

Jos Kosovo hakee unionilta liittymistä valmistelevaa tukea neuvoston asetuksen (EY) N:o 1085/2006 (1) tai muun sellaisen tulevaisuudessa mahdollisesti hyväksyttävän vastaavan asetuksen nojalla, jossa säädetään unionin ulkoisesta avusta Kosovolle, erillisessä rahoitussopimuksessa määritellään, millä ehdoilla Kosovo voi käyttää unionilta saamaansa tukea.

6 artikla

Kussakin 5 artiklan ensimmäisessä kohdassa tarkoitetussa sopimuksessa määrätään Euroopan parlamentin ja neuvoston asetuksen (EU, Euratom) No 966/2012 (2) mukaisesti, että Euroopan komissio, Euroopan petostentorjuntavirasto (OLAF) ja Euroopan unionin tilintarkastustuomioistuin huolehtivat varainhoidon valvonnasta tai tilien tarkastamisesta tai niistä huolehditaan komission, OLAFin ja tilintarkastustuomioistuimen alaisuudessa.

Varainhoidon valvonnasta, tilintarkastuksista, hallinnollisista toimenpiteistä, seuraamuksista ja takaisinperinnästä hyväksytään yksityiskohtaiset määräykset, joiden nojalla komissiolle, OLAFille ja tilintarkastustuomioistuimelle voidaan myöntää toimivalta, joka vastaa niiden toimivaltaa unioniin sijoittautuneiden edunsaajien tai toimeksisaajien suhteen.

7 artikla

Tämä sopimus on voimassa määräämättömän ajan.

Kumpi tahansa sopimuspuoli voi irtisanoa tämän sopimuksen ilmoittamalla siitä kirjallisesti toiselle sopimuspuolelle kuusi kuukautta etukäteen.

8 artikla

Sopimuspuolet voivat tarkistaa tätä sopimusta ensimmäisen kerran viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi niiden kokemusten perusteella, joita Kosovon osallistumisesta yhteen tai useampaan unionin ohjelmaan on saatu.

9 artikla

Tätä sopimusta sovelletaan alueisiin, joihin sovelletaan Euroopan unionin toiminnasta tehtyä sopimusta mainitussa sopimuksessa mainituin edellytyksin sekä Kosovon alueeseen.

10 artikla

Tämä sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen sopimuksen voimaansaattamista koskevien menettelyjensä loppuunsaattamisesta.

11 artikla

Tämä sopimus laaditaan kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron, albanian ja serbian kielillä, ja kukin teksti on yhtä todistusvoimainen.

Съставено в Брюксел на двадесет и пети ноември през две хиляди и шестнадесета година.

Hecho en Bruselas, el veinticinco de noviembre de dos mil dieciséis.

V Bruselu dne dvacátého pátého listopadu dva tisíce šestnáct.

Udfærdiget i Bruxelles den femogtyvende november to tusind og seksten.

Geschehen zu Brüssel am fünfundzwanzigsten November zweitausendsechzehn.

Kahe tuhande kuueteistkümnenda aasta novembrikuu kahekümne viiendal päeval Brüsselis.

Έγινε στις Βρυξέλλες, στις είκοσι πέντε Νοεμβρίου δύο χιλιάδες δεκαέξι.

Done at Brussels on the twenty fifth day of November in the year two thousand and sixteen.

Fait à Bruxelles, le vingt cinq novembre deux mille seize.

Sastavljeno u Bruxellesu dvadeset petog studenoga godine dvije tisuće šesnaeste.

Fatto a Bruxelles, addì venticinque novembre duemilasedici.

Briselē, divi tūkstoši sešpadsmitā gada divdesmit piektajā novembrī.

Priimta du tūkstančiai šešioliktų metų lapkričio dvidešimt penktą dieną Briuselyje.

Kelt Brüsszelben, a kétezer-tizenhatodik év november havának huszonötödik napján.

Magħmul fi Brussell, fil-ħamsa u għoxrin jum ta‘ Novembru fis-sena elfejn u sittax.

Gedaan te Brussel, vijfentwintig november tweeduizend zestien.

Sporządzono w Brukseli dnia dwudziestego piątego listopada roku dwa tysiące szesnastego.

Feito em Bruxelas, em vinte e cinco de novembro de dois mil e dezasseis.

Întocmit la Bruxelles la douăzeci și cinci noiembrie două mii șaisprezece.

V Bruseli dvadsiateho piateho novembra dvetisícšestnásť.

V Bruslju, dne petindvajsetega novembra leta dva tisoč šestnajst.

Tehty Brysselissä kahdentenakymmenentenäviidentenä päivänä marraskuuta vuonna kaksituhattakuusitoista.

Som skedde i Bryssel den tjugofemte november år tjugohundrasexton.

Në Bruksel, më njëzet e pesë nëntor të vitit dy mijë e gjashtëmbëdhjetë.

U Briselu, dvadeset petog novembra godine dve hiljade šesnaeste.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Për Bashkimin Evropian Za Evropsku uniju